Diari Oficial de la Generalitat Valenciana


Sumari del DOGV 7083, del 06-08-2013 (2013/7446)

RESOLUCIÓ de 9 de juliol de 2013, de la Subdirecció General de Relacions Laborals, per la qual es disposa el registre i publicació de l'Acord de la Comissió d'Interpretació, Vigilància i Estudi (CIVE) del II Conveni Col·lectiu per al Personal Laboral al Servici de l'Administració Autonòmica i de CSIF, com a sindicat que detenta la condició de representant en l'àmbit del personal laboral de l'Administració de la Generalitat, pel qual s'interpreta l'article tercer del conveni col·lectiu sobre la vigència d'este (Codi:26335750649966).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7083

Data del DOGV
:   06-08-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/7446


Data del document
:   09-07-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * conveni col·lectiu
    * funció pública

RESOLUCIÓ de 9 de juliol de 2013, de la Subdirecció General de Relacions Laborals, per la qual es disposa el registre i publicació de l'Acord de la Comissió d'Interpretació, Vigilància i Estudi (CIVE) del II Conveni Col·lectiu per al Personal Laboral al Servici de l'Administració Autonòmica i de CSIF, com a sindicat que detenta la condició de representant en l'àmbit del personal laboral de l'Administració de la Generalitat, pel qual s'interpreta l'article tercer del conveni col·lectiu sobre la vigència d'este (Codi:47330815479404). [2013/7446]  
Vist el text de l'Acord de la Comissió d'Interpretació, Vigilància i Estudi (CIVE) del II Conveni Col·lectiu per al Personal Laboral al Servici de l'Administració Autonòmica i de CSI·F, com a sindicat que exercix la condició de representant en l'àmbit del personal laboral de l'Administració de la Generalitat, pel qual s'interpreta l'article tercer del conveni col·lectiu sobre la vigència d'este, subscrit per les representacions de l'Administració del Consell de la Generalitat i de les organitzacions sindicals UGT-PV i CCOO.PV, com a integrants de la CIVE, i CSIF, per exercir la condició de representació en l'àmbit del personal laboral de l'Administració de la Generalitat, i de conformitat amb el que disposen l'article 90, apartats 2 i 3, del Reial Decret Legislatiu 1/1995, de 24 de març, Text Refós de la Llei de l'Estatut dels Treballadors, l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, esta Subdirecció General de Relacions Laborals, d'acord amb les competències transferides segons el Reial Decret 4105/82, de 29 de desembre, resol:  
  
  
Primer  
Ordenar la inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text de l'acord.  
  
Segon  
Disposar que es publique en el Diari Oficial de la Comunitat Valenciana.  
  
València, 9 de juliol de 2013.- El subdirector general de Relacions Laborals: Reyes Maximiliano Coronado Coronado.  
  
  
  
Acord de la Comissió d'Interpretació, Vigilància i Estudi del II Conveni Col·lectiu del Personal Laboral al Servici de l'Administració Autonòmica i de CSI·F, com a sindicat que exercix la condició de representatiu en l'àmbit del personal laboral de l'Administració de la Generalitat, pel qual s'interpreta l'article tercer del conveni col·lectiu  
  
  
Reunits a València, el dotze de juny de dos mil tretze, en l'àmbit de la Comissió d'Interpretació, Vigilància i Estudi del II Conveni Col·lectiu (CIVE), les representacions de l'Administració de la Generalitat i de les organitzacions sindicals Unió General de Treballadors del País Valencià (UGT-PV) i Comissions Obreres del País Valencià (CCOO PV), com a integrants de la CIVE, i la Central Sindical Independent i de Funcionaris (CSI·F), per tal com exercix la condició de sindicat representatiu en l'àmbit del personal laboral de l'Administració de la Generalitat, de conformitat amb allò que disposa l'article 7.2 de la Llei Orgànica 11/1985, de 2 d'agost, de Llibertat Sindical.  
De conformitat amb el que establixen l'article 38.8 de la Llei 7/2007, de 12 d'abril, de l'Estatut Bàsic de l'Empleat Públic; l'article 83.3 del Reial Decret Legislatiu 1/1995, de 24 de març, de l'Estatut dels Treballadors, i l'article 2, in fine, i article 4 del vigent conveni col·lectiu,  
  
MANIFESTEN  
L'article 86.3, in fine, de l'Estatut dels Treballadors, establix que «transcorregut un any des de la denúncia del conveni col·lectiu sense que s'haja acordat un nou conveni o dictat un laude arbitral, aquell perdrà, llevat de pacte en contra, vigència, i s'aplicarà, si n'hi ha, el conveni col·lectiu d'àmbit superior que siga aplicable».  
El vigent conveni col·lectiu va ser denunciat per l'Administració el 13 d'octubre de 1997, i es manté en vigor d'acord amb allò que s'ha establit en l'article tercer.  
Considerant la redacció del paràgraf citat de l'article 86.3 de l'Estatut dels Treballadors, introduïda pel Reial Decret 3/2012, de 6 de juliol, de mesures urgents per a la reforma del mercat laboral (BOE 11.02.2012), amb la modificació quant al termini d'un any produïda per la Llei 3/2012, de 6 de juliol (BOE 07.07.2012), que en la seua disposició transitòria quarta establix que «els convenis col·lectius que ja estiguen denunciats en la data d'entrada en vigor d'esta llei, el termini d'un any a què es referix l'apartat 3 de l'article 86 de l'Estatut dels Treballadors, en la redacció donada a este per esta llei, començarà a computar-se a partir de la dita data d'entrada en vigor».   
Esta comissió considera que és necessari determinar la repercussió de la modificació legislativa anteriorment citada, quant a la vigència del II Conveni Col·lectiu del Personal Laboral al Servici de l'Administració Autonòmica; per això, els sotasignats  
  
ACORDEN  
  
Primer  
Ratificar el que establix l'article tercer, in fine, del II Conveni Col·lectiu del Personal Laboral al Servici de l'Administració Autonòmica en el sentit que este manté la seua vigència fins que no s'aconseguisca un acord que el substituïsca.   
  
Segon  
El present acord entrarà en vigor el dia que es firme, i serà publicat en el Diari Oficial de la Comunitat Valenciana.  
  
Per la Generalitat,  
La directora general de Recursos Humans i presidenta de la CIVE: Ana Brugger Navarro.  
  
Per les organitzacions sindicals,  
Per UGT-PV: Gonzalo Fernández Martínez.  
Per CCOO PV: Vicente Soler Martínez.  
Per CSI·F: Julio Tamayo Muñoz.